АҞӘА, ԥхынгәы 22 - Sputnik. Урыстәыла аиҳабыра Урыстәылатәи арегионқәак аԥсшьараз иалызхуа акомпенсациа аҳасабала 5-15 нызқьмааҭ рзыршәоит. Абри атәы аанацҳауеит РИА Новости.
Абри азы абиуџьет аҟынтәи ишәахоит 15 миллиард мааҭ ҳәа иҳәеит аԥыза-министр Михаил Мишустин, Аҳәынҭқарратә думаҿ дықәгыло.
Урыстәыла Атуроператорцәа р-Ассоциациа (АТОР) аҟны иазгәарҭеит апрограмма ҿыц нанҳәамза нахыс аусура иалагоит ҳәа. АТОР адыррақәа рыла, кешбек азыԥхьагәаҭахоит хәымш еиҵам атурпакетқәа рзы, Урыстәыла арегионқәа 44 рахь.
Аныхрақәа ырхынҳәхоит аԥарашәаратә система "МИР" акартақәа рахь.
"Ари акциа иахықәку – Ростуризм иалнакааз ахырхарҭақәа рҟны зыԥсы зшьо атурист атур анааихәо аԥаратә кешбек икартахь архынҳәроуп", - рҳәоит АТОР аҿы.
Акциа иаҵанакуеит: Архангельсктәи аобласт, Астрахантәи аобласт, Башкортостан, Буриатиа, Владимиртәи аобласт, Волгоградтәи аобласт, Вологодтәи аобласт, Воронежтәи аобласт, Ивановтәи аобласт, Иркутсктәи аобласт, Ҟабарда-Балкариа, Калугатәи аобласт, Камчаткатәи атәылаҿацә, Карелиа, Кемеровтәи аобласт, Костроматәи аобласт, Красноиарсктәи атәылаҿацә, Ленинградтәи аобласт, Мордовиа, Мурмансктәи аобласт, Нижегородтәи аобласт, Новгородтәи аобласт, Новосибирсктәи аобласт, Оренбургтәи аобласт, Пермтәи атәылаҿацә, Приморсктәи атәылаҿацә, Псковтәи аобласт, Ростовтәи аобласт, Самаратәи аобласт, Саратовтәи аобласт, Сахалинтәи аобласт, Свердловтәи аобласт, Смоленсктәи аобласт, Ҭаҭарстан, Твертәи аобласт, Тулатәи аобласт, Тиументәи аобласт, Удмуртиа, Улиановтәи аобласт, Хабаровтәи атәылаҿацә, Хакасиа, Ханты-Мансиисктәи автономтә округ – Иугра, Челиабинсктәи аобласт, Иарославтәи аобласт.
Иҟоуп аҩбатәи агәыԥгьы, 11 регион зҵазкуа: ара кешбек рыҭахоит аԥхынтәи асезон анҭыҵ ԥсшьара ицо. Арахь иаҵанакуеит: Алтаитәи атәылаҿацәи, ареспублика Алтаии, Калининградтәи аобласт, Краснодартәи атәылаҿацә, Ҟрым, Севастополь, Ленинградтәи аобласт, Москватәи аобласт, Ставропольтәи атәылаҿацә, Москва, Санкт-Петербург.
Иара убас шәаԥхьар ҟалоит:
- Урыстәылаа рыбжаҩык макьаназы анҭыҵ аԥсшьара ацара иазхәыцуам